Euroopan parlamentin lainsäädäntöpäätöslauselma Alankomaiden kuningaskunnan aloitteesta neuvoston päätöksen tekemiseksi rajatylittävän ajoneuvorikollisuuden torjunnasta (5450/2004, 5216/2004 — C5-0056/2004 — 2004/0803(CNS))



Virallinen lehti nro 226 E , 15/09/2005 s. 0198 - 0202



P6_TA(2004)0097 Rajatylittävän ajoneuvorikollisuuden torjunta * Euroopan parlamentin lainsäädäntöpäätöslauselma Alankomaiden kuningaskunnan aloitteesta neuvoston päätöksen tekemiseksi rajatilittävän ajoneuvorikollisuuden torjunnasta (5450/2004, 5216/2004 — C5-0056/2004 — 2004/0803(CNS)) (Kuulemismenettely) Euroopan parlamentti, joka - ottaa huomioon Alankomaiden kuningaskunnan aloitteen (5450/2004, 5216/2004) [1], - ottaa huomioon Euroopan unionista tehdyn sopimuksen 34 artiklan 2 kohdan, - ottaa huomioon Euroopan unionista tehdyn sopimuksen 39 artiklan 1 kohdan, jonka mukaisesti neuvosto on kuullut parlamenttia (C5-0056/2004), - ottaa huomioon pöytäkirjan Schengenin säännöstön sisällyttämisestä osaksi Euroopan unionia, jonka mukaisesti neuvosto on kuullut parlamenttia, - ottaa huomioon työjärjestyksen 93 artiklan ja 51 artiklan, - ottaa huomioon kansalaisvapauksien sekä oikeus- ja sisäasioiden valiokunnan mietinnön ja liikenne- ja matkailuvaliokunnan lausunnon (A6-0052/2004); 1. hyväksyy Alankomaiden kuningaskunnan aloitteen sellaisena kuin se on tarkistettuna; 2. pyytää neuvostoa muuttamaan aloitteen tekstiä vastaavasti; 3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. pyytää tulla kuulluksi uudelleen, jos neuvosto aikoo tehdä huomattavia muutoksia Alankomaiden kuningaskunnan aloitteeseen; 5. kehottaa puhemiestä välittämään parlamentin kannan neuvostolle ja komissiolle sekä Alankomaiden kuningaskunnan hallitukselle. ALANKOMAIDEN KUNINGASKUNNAN TEKSTI | PARLAMENTIN TARKISTUKSET | Tarkistus 1 Johdanto-osan 4 viite —ottaa huomioon tiettyjä reittejä käyttävän kansainvälisen rikollisuuden torjunnasta 27 päivänä toukokuuta 1999 annetun neuvoston päätöslauselman, | Poistetaan. | Tarkistus 2 Johdanto-osan 1 kappale (1) Euroopan unionin jäsenvaltioissa varastetaan vuosittain arviolta 1,2 miljoonaa moottoriajoneuvoa. | Poistetaan. | Tarkistus 3 Johdanto-osan 2 kappale (2) Ajoneuvovarkaudet aiheuttavat huomattavaa vahinkoa, jonka suuruus on vähintään 15 miljardia euroa vuodessa. | (2) Ajoneuvorikollisuus on laajuudeltaan vakava rajatylittävä ilmiö, ja se aiheuttaa huomattavaa taloudellista vahinkoa. | Tarkistus 4 Johdanto-osan 3 kappale (3) Kansainväliset rikollisryhmät varastavat suuren osan, arviolta 30 — 40 prosenttia, näistä ajoneuvoista, tekevät niihin muutoksia ja vievät ne muihin valtioihin Euroopan unionissa tai sen ulkopuolelle. | (3) Järjestäytyneet rikollisryhmät varastavat suuren osan kaikista Euroopan unionin jäsenvaltioissa varastetuista ajoneuvoista, tekevät niihin muutoksia ja vievät ne muihin valtioihin Euroopan unionissa tai sen ulkopuolelle. | Tarkistus 5 Johdanto-osan 6 kappale (6) Ajoneuvorikollisuus voi lisäksi kansainvälisellä tasolla liittyä muunlaatuiseen rikollisuuteen, kuten huumausaine-, ase- ja ihmiskauppaan. | (6) Ajoneuvorikollisuus voi lisäksi kansainvälisellä tasolla liittyä muunlaatuiseen rikollisuuteen, kuten huumausaine-, aseja ihmiskauppaan sekä ajoneuvojen lastien ryöstöihin ja varkauksiin. | Tarkistus 6 Johdanto-osan 9 kappale (9) Erityisen tärkeää on poliisi-, tulli- ja ajoneuvorekisteriviranomaisten välinen yhteistyö sekä tietojen toimittaminen asianomaisille osapuolille. | (9) Erityisen tärkeää on toimivaltaisten kansallisten viranomaisten välinen yhteistyö sekä tietojen toimittaminen asianomaisille osapuolille. | Tarkistus 7 Johdanto-osan 9 a kappale (uusi) | (9 a) Olisi aktiivisesti kannustettava tiivistä yhteistyötä toimivaltaisten kansallisten viranomaisten ja ajoneuvorikollisuuden torjumiseksi jo nyt tehokkaita menettelyitä kehittäneiden julkisten ja yksityisten organisaatioiden välillä. | Tarkistus 8 Johdanto-osan 13 a kappale (uusi) | (13a) Komission olisi laadittava monipuolinen toimintasuunnitelma ajoneuvoihin ja niiden lasteihin kohdistuvan kansainvälisen ajoneuvorikollisuuden ehkäisemiseksi ja torjumiseksi. Suunnitelmaan olisi sisällytettävä yhteenveto ongelman käsittelemisen yhteydessä tarpeellisista säännöksistä. | Tarkistus 9 2 artiklan 2 kohta 2. Erityistä huomiota kiinnitetään yhteyksiin, joita ajoneuvovarkauksilla ja laittomalla autokaupalla on muuhun rikollisuuteen, kuten huumausaine-, ase- ja ihmiskauppaan. | 2. Erityistä huomiota kiinnitetään yhteyksiin, joita ajoneuvovarkauksilla ja laittomalla ajoneuvokaupalla on muuhun rikollisuuteen, kuten huumausaine-, ase- ja ihmiskauppaan sekä ajoneuvojen lastien ryöstöihin ja varkauksiin. | Tarkistus 10 3 artiklan 1 kohta Jäsenvaltiot toteuttavat tarvittavat toimenpiteet, joilla lujitetaan toimivaltaisten kansallisten viranomaisten (poliisi-, tulli- ja ajoneuvorekisteriviranomaisten) välistä yhteistyötä rajaylittävän ajoneuvorikollisuuden torjumiseksi muun muassa yhteistyösopimuksilla. | Jäsenvaltiot toteuttavat tarvittavat toimenpiteet, joilla lujitetaan toimivaltaisten kansallisten viranomaisten välistä yhteistyötä rajatylittävän ajoneuvorikollisuuden torjumiseksi muun muassa yhteistyösopimuksilla. | Tarkistus 12 5 artiklan 2 kohta 2. Jäsenvaltiot valtuuttavat yhteyspisteet vaihtamaan olemassa olevan lainsäädännön perusteella kokemuksia, asiantuntemusta ja yleisiä ja teknisiä tietoja ajoneuvorikollisuuden alalta. | 2. Jäsenvaltiot valtuuttavat yhteyspisteet vaihtamaan olemassa olevan lainsäädännön perusteella kokemuksia, asiantuntemusta ja yleisiä ja teknisiä tietoja ajoneuvorikollisuuden alalta. Tietojen vaihto ulotetaan ajoneuvorikollisuuden ehkäisemisen keinoihin ja parhaisiin käytäntöihin. Tietojen vaihto ei koske henkilötietojen vaihtoa. | Tarkistus 13 5 artiklan 3 kohta 3. Nimettyjä kansallisia yhteyspisteitä ja niihin myöhemmin tehtäviä muutoksia koskevat tiedot toimitetaan neuvoston pääsihteeristöön julkaistavaksi Euroopan unionin virallisessa lehdessä. | 3. Nimettyjä kansallisia yhteyspisteitä ja niihin myöhemmin tehtäviä muutoksia koskevat tiedot toimitetaan neuvostoon julkaistavaksi Euroopan unionin virallisessa lehdessä. | Tarkistus 14 6 artiklan 1 kohta 1. Jäsenvaltioiden lainvalvontaviranomaisten on ajoneuvovarkaudesta ilmoittamisen jälkeen tehtävä välittömästi ilmoitus varastetusta ajoneuvosta Schengenin tietojärjestelmään (SIS) ja — jos se on mahdollista — Interpolin ASF/SMV-järjestelmään. | Poistetaan. | Tarkistus 15 6 artiklan 2 kohta 2. Etsintäjärjestelmään ilmoituksen tehnyt jäsenvaltio poistaa ilmoituksensa heti, kun kyseisestä ajoneuvosta ilmoittamisen syyt ovat poistuneet tai kun ajoneuvon omistaja on peruuttanut varkausilmoituksen. | Poistetaan. | Tarkistus 16 6 artiklan 3 kohta 3. Saatuaan ilmoituksen ajoneuvojen blanko-rekisteröintitodistusten varastamisesta jäsenvaltioiden lainvalvontaviranomaisten on tehtävä välittömästi asiasta ilmoitus Schengenin tietojärjestelmään. | Poistetaan. | Tarkistus 17 7 artikla 7 artikla Rekisteröinti 1. Lainvalvontaviranomaisten ja ajoneuvorekisteriviranomaisten on toteutettava tarvittavat toimenpiteet ajoneuvojen rekisteröintiasiakirjojen väärinkäyttämisen ja varastamisen estämiseksi. 2. Silloin kun ajoneuvo rekisteröidään (uudelleen), kansallisten ajoneuvorekisteriviranomaisten on yhteistyössä lainvalvontaviranomaisten kanssa tarkistettava tiedot ajoneuvon alunperin rekisteröineen maan ajoneuvorekisteristä sekä 6 artiklassa tarkoitetuista varastettujen ajoneuvojen etsintäjärjestelmistä. 3. Varastettujen ajoneuvojen (uudelleen)rekisteröinnin estämiseksi tehdään kansallisia järjestelyjä tietojen hakemiseksi 6 artiklan 1 kohdassa tarkoitetuista rekisteröintijärjestelmistä tai niiden liittämiseksi yhteen sekä ajoneuvojen tunnistamiseksi. | Poistetaan. | Tarkistus 18 8 artiklan 1 kohta 1. Ajoneuvon rekisteröintitodistuksen väärinkäytön estämiseksi lainvalvontaviranomaisten on — jos mahdollista — vaadittava ajoneuvon omistajaa tai haltijaa luovuttamaan rekisteröintitodistus, jos ajoneuvo on vakavasti vaurioitunut onnettomuudessa (täysvahinko). | 1. Ajoneuvon rekisteröintitodistuksen väärinkäytön estämiseksi kukin jäsenvaltio varmistaa, että sen toimivaltaiset viranomaiset toteuttavat kansallista lainsäädäntöä noudattaen tarvittavat toimet, joilla vaaditaan ajoneuvon omistajaa tai haltijaa luovuttamaan rekisteröintitodistus, jos ajoneuvo on vakavasti vaurioitunut onnettomuudessa (täysvahinko). | Tarkistus 19 9 artikla 9 artikla Europol Lainvalvontaviranomaisten on annettava Europolille tiedot ajoneuvorikosten tekijöistä ja tekijäryhmistä Europolille annetun toimeksiannon ja tehtävän mukaisesti. | Poistetaan. | Tarkistus 20 12 artikla 12 artikla Järjestelyt kolmansien maiden kanssa 1. Euroopan unionin ja kolmansien maiden välillä tehtävissä yhteistyö- ja kumppanuussopimuksissa on mahdollisuuksien mukaan oltava määräys, joka koskee ajoneuvorikollisuutta ja varsinkin ajoneuvojen tunnistamista kolmannessa maassa tapahtuvan rekisteröinnin yhteydessä, jos ajoneuvo on peräisin jostain jäsenvaltiosta. 2. Jos kolmas maa pyytää ajoneuvon tunnistamista, asianomaisen jäsenvaltion on tarkistettava tiedot kansallisesta Schengenin tietojärjestelmästä sekä omalta ajoneuvorekisteriviranomaiseltaan. | Poistetaan. | [1] EUVL C 34, 7.2.2004, s. 18. --------------------------------------------------